ডেভিড অ্যালেন (ক্রিকেটার)
ডেভিড আর্থার অ্যালেন (ইংরেজি: David Allen; জন্ম: ২৯ অক্টোবর, ১৯৩৫ - মৃত্যু: ২৫ মে, ২০১৪) ব্রিস্টলের হোরফিল্ডে জন্মগ্রহণকারী সাবেক ইংরেজ আন্তর্জাতিক ক্রিকেটার ছিলেন। ১৯৬০ থেকে ১৯৬৬ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছেন। ইংল্যান্ড ক্রিকেট দলের হয়ে টেস্ট ক্রিকেটে মূলতঃ ডানহাতি অফ-স্পিনার হিসেবে অংশগ্রহণ করেছেন ডেভিড অ্যালেন। পাশাপাশি তিনি ডানহাতে ব্যাটিংও চালাতেন। প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের সদস্য ছিলেন। অবসর-পরবর্তী সময়ে ২০১১ সালে গ্লুচেস্টারশায়ার দলের সভাপতির দায়িত্ব পালন করেন তিনি।